Ministru kabineta rīkojuma projekta

“**Par nekustamā īpašuma ½ domājamās daļas Rīgā nodošanu Rīgas pilsētas pašvaldības īpašumā**” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta mērķis ir atbilstoši Publiskas personas mantas atsavināšanas likuma un likuma “Par valsts un pašvaldību dzīvojamo māju privatizāciju” ietvertajam regulējumam atļaut Finanšu ministrijai nodot bez atlīdzības Rīgas pilsētas pašvaldības īpašumā valstij piederošo nekustamo īpašumu - pusi domājamās daļas no zemes vienības 961 m² kopplatībā, Rīgā, privatizācijas objektu privatizācijas procesa pabeigšanai un zemes vienības daļu, kas atrodas ielu teritorijā (sarkanajās līnijās), lai izmantotu likuma “Par pašvaldībām” 15. panta pirmās daļas 2. punktā noteiktās pašvaldības autonomās funkcijas īstenošanai.Ministru kabineta rīkojuma p**rojekts stāsies spēkā tā parakstīšanas brīdī.** |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 5.panta pirmā daļa, 42.panta pirmā daļa un 43.pants.Likuma “Par pašvaldībām” 14. panta pirmās daļas 2. punkts, 15. panta pirmās daļas 2. punkts, 21. panta pirmās daļas 17. punkts.Likuma “Par valsts un pašvaldību dzīvojamo māju privatizāciju” 84.panta pirmā daļa.Rīgas pilsētas domes 2020.gada 21.augusta lēmums Nr.670 “Par Latvijas valstij piederošā nekustamā īpašuma – zemesgabala Palangas ielā, Rīgā, Garajā ielā, Rīgā (kadastra apzīmējums 0100 067 0250), daļas nepieciešamību Rīgas pilsētas pašvaldībai tās autonomo funkciju nodrošināšanai un pārņemšanu Rīgas pilsētas pašvaldības īpašumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīgas pilsētas dome 2020.gada 21.augusta sēdē ir lēmusi (prot. Nr. 24, 14. §) lūgt Ministru kabinetu izdot rīkojumu par Latvijas valstij piederošās 1/2 domājamās daļas no nekustamā īpašuma Palangas ielā, Rīgā, Garajā ielā, Rīgā (kadastra Nr. 0100 067 0250), kura sastāvā ietilpst zemes vienība ar kadastra apzīmējumu 01000670250 961 m2 platībā, nodošanu bez atlīdzības Rīgas pilsētas pašvaldības īpašumā, jo nekustamais īpašums Palangas ielā, Rīgā, Garajā ielā, Rīgā (kadastra Nr. 0100 067 0250), nepieciešams likuma “Par pašvaldībām” 15. panta pirmās daļas 2. punktā noteiktās pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību – ielu, ceļu un laukumu būvniecība, rekonstruēšana un uzturēšana, nodrošināšanai, un kā daudzdzīvokļu dzīvojamām mājām Palangas ielā 1, Rīgā (kadastra apzīmējums 0100 067 2066 001), un Palangas ielā 6, Rīgā (kadastra apzīmējums 0100 067 2067 001), piesaistītais zemesgabals nepieciešams šo privatizācijas objektu privatizācijas procesa pabeigšanai.Īpašuma tiesības uz nekustamo īpašumu (nekustamā īpašuma kadastra Nr. 0100 067 0250) - zemes vienību (zemes vienības kadastra apzīmējums 0100 067 0250) - 961 m² kopplatībā Garajā ielā, Rīgā; Palangas ielā, Rīgā (turpmāk tekstā arī –zemes vienība) ir ierakstīts Rīgas pilsētas zemesgrāmatas nodalījumā Nr. 11298 uz valsts vārda Finanšu ministrijas personā un SIA “GRANT-M”, katram ½ domājamās daļas apmērā. Atbilstoši uzņēmumu datu bāzē “Lursoft” pieejamai informācijai SIA “GRANT- M” 22.12.2017. mainīta tiesiskā forma uz AS “GRANT- M” (vienotais reģ. Nr.40103012008).Valsts akciju sabiedrība “Valsts nekustamie īpašumi” (turpmāk – VNĪ) ar zemes vienības kopīpašnieku - AS “GRANT- M” 2019.gada 14.maijā ir noslēgusi “Neapbūvēta zemesgabala Garā ielā, Palangas ielā, Rīgā (kadastra apzīmējums 0100 067 0250) ½ domājamās daļas nomas līgumu” Nr. IEN/2019/1341 Nomas līgums spēkā līdz zemesgabala atsavināšanai, bet ne ilgāk kā līdz 31.05.2022. ieskaitot.Zemes vienības daļa atrodas ielu sarkano līniju robežās un saistīta ar Rīgas pilsētas pašvaldības tiesiskajā valdījumā esošo zemes vienību (zemes vienības kadastra apzīmējums 0100 067 0089) Garā ielā, Rīgā un zemes vienību (zemes vienības kadastra apzīmējums 0100 067 9003) Rīgā.Atbilstoši Rīgas domes Īpašuma departamenta (turpmāk – Departaments) 26.02.2021. vēstulē Nr. DI-21-407-nd sniegtajai informācijai, zemes vienības ar kadastra apzīmējumu 0100 067 0250 daļa ~ 154 m2 platībā saskaņā ar Rīgas teritorijas plānojumu 2006.-2018.gadam, kas piemērojams līdz Rīgas teritorijas plānojuma līdz 2030.gadam īstenošanas uzsākšanai (Rīgas domes 20.12.2005. saistošie noteikumi Nr.34; Rīgas domes 25.04.2018. lēmums Nr.1099), atrodas ielu teritorijā, savukārt atlikusī zemes vienības daļa atrodas dzīvojamās apbūves teritorijā, un ir piesaistīta divām dzīvojamām mājām Palangas ielā 1 un Palangas ielā 6, Rīgā. Departaments vienlaikus informē, ka atbilstoši šobrīd izskatāmajai jaunā Rīgas teritorijas plānojuma redakcijai, spēkā esošais teritorijas izmantošanas veids zemes vienībai ar kadastra apzīmējumu 0100 067 0250 nav koriģēts, un nav plānota korekcijas priekšlikumu iesniegšana. Departamentā nav arī iesniegta informācija par dzīvojamām mājām Palangas ielā 1 un Palangas ielā 6, Rīgā, piesaistīto (funkcionāli nepieciešamo) zemesgabalu robežu izmaiņām. Zemes vienība funkcionāli saistīta ar nekustamo īpašumu (nekustamā īpašuma kadastra Nr. 0100 567 0065) - Palangas ielā 1, Rīgā, kura sastāvā ietilpst daudzdzīvokļu māja (būves kadastra apzīmējums 0100 067 2066 001) ar 75 dzīvokļu īpašumiem, uz kuru īpašuma tiesības saskaņā ar Rīgas pilsētas zemesgrāmatas nodalījumā Nr. 19564 norādīto nostiprinātas privātpersonām un Rīgas pilsētas pašvaldībai atsevišķos zemesgrāmatas nodalījumos.Zemes vienība funkcionāli saistīta ar nekustamo īpašumu Palangas ielā 6, Rīgā (kadastra Nr. 0100 567 0050), kura sastāvā ietilpst daudzdzīvokļu māja (būves kadastra apzīmējums 0100 067 2067 001) ar 60 dzīvokļu īpašumiem, uz kuru īpašuma tiesības saskaņā ar Rīgas pilsētas zemesgrāmatas nodalījumā Nr. 17730 norādīto nostiprināta privātpersonām un Rīgas pilsētas pašvaldībai atsevišķos zemesgrāmatas nodalījumos.Saskaņā ar Nekustamā īpašuma valsts kadastra informācijas sistēmas datiem visas zemes vienības kadastrālā vērtība uz 01.01.2021. noteikta 23873 *euro; zemes vienībai noteiktais lietošanas mērķis- 0701 - vienstāva un divstāvu daudzdzīvokļu māju apbūve.*Saskaņā ar ierakstiem zemesgrāmatas nodalījumā Nr. 11298 un Nekustamā īpašuma valsts kadastra informācijas sistēmā, zemes vienībai noteikti šādi apgrūtinājumi:*- ceļa servitūts 62 m²;**- zemes gabala teritorijā izbūvētas SIA "Lattelekom" telekomunikācijas;**- a/s "Latvijas Gāze" gāzes vada aizsargjosla;*- *ekspluatācijas aizsargjoslas teritorija gar elektronisko sakaru tīklu gaisvadu līniju.*Izvērtējot zemes vienībai notiektos apgrūtinājums kopsakarā ar Zemesgrāmatu likuma pārejas noteikumu 19.punktā noteikto, secināms, ka informāciju par noteiktajiem apgrūtinājumiem ir jāuztur Nekustamā īpašuma valsts kadastra informācijas sistēmā un zemesgrāmatai ierakstītos šāda veida apgrūtinājumus pakāpeniski, izskatot secīgi ienākušos nostiprinājuma lūgumus uz konkrēto nekustamo īpašumu, jādzēš no attiecīgā zemesgrāmatas nodalījuma.Nākamajam nekustamā īpašuma valsts domājamās daļas ieguvējam, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam, kā arī Civillikums un citi normatīvie akti, kas regulē ceļa servitūta izlietošanas tiesības.SIA “Rīgas namu pārvaldnieks” (turpmāk- RNP) ar 25.02.2019. vēstuli Nr.1-2/10091 ir informējis VNĪ, ka pārvalda dzīvojamās mājas Palangas ielā 1 un Palangas ielā 6, Rīgā, un Rīgas pilsētas pašvaldība ir pilnvarojusi RNP slēgt zemes nomas līgumus ar zemes īpašniekiem, ja pārvaldīšanā nodotā māja atrodas uz citai personai piederošā zemesgabala. Atsaucoties uz Privatizācijas likuma 1.panta 20. punktu RNP informē, ka dzīvojamās mājas Palangas ielā 1, Rīgā, funkcionāli nepieciešamajā zemesgabalā ietilpst zemes vienības (zemes vienības kadastra apzīmējums 0100 067 0250) daļa 55 m2 platībā, savukārt dzīvojamās mājas Palangas ielā 6, Rīgā, funkcionāli nepieciešamajā zemesgabalā ietilpst zemes vienības (zemes vienības kadastra apzīmējums 0100 067 0250) daļa 906 m2 platībā.Atbilstoši Rīgas pilsētas domes 2020.gada 21.augusta lēmumā Nr.670 norādītajam, saskaņā ar 1998. gadā izstrādāto projektu “Privatizējamo dzīvojamo māju piesaistāmie zemesgabalu projekti kvartālā Nr. 5605 (Daudzdzīvokļu māju kvartāls Rīgā starp Buļļu–Spilves–Skodas–Palangas–Garo ielu)” un saskaņā 2009. gadā izstrādāto projektu “Zemes robežu noteikšanas projekts zemesgabala reģistrēšanai Nekustamā īpašuma valsts kadastra informācijas sistēmā (Dzīvojamā māja Rīgā, Palangas ielā 6)”, zemesgabals (kadastra apzīmējums 0100 067 0250) ir funkcionāli piesaistīts dzīvojamām mājām Palangas ielā 1, Rīgā (kadastra apzīmējums 0100 067 2066 001) un Palangas ielā 6, Rīgā (kadastra apzīmējums 0100 067 2067 001).Papildus Rīgas pašvaldības dzīvojamo māju privatizācijas komisija 10.09.2019 vēstulē Nr. DMPK-19-4673-ap informē, ka dzīvojamo māju Palangas ielā 1 un Palangas ielā 6, Rīgā, funkcionāli nepieciešamo zemes gabalu noteikšana ietilpa dzīvojamo māju sagatavošanas privatizācijai procesā, kas tika veikts līdz dzīvojamo māju Palangas ielā 1 un Palangas ielā 6, Rīgā, nodošanai privatizācijai, privatizācijas procesam noslēdzoties ar minēto dzīvojamo māju īpašuma tiesību nodošanu fiziskām vai juridiskām personām.Ar privatizācijas procesa pabeigšanu un privāttiesiska līguma noslēgšanu privatizācijas procesa gaitā pieņemtie administratīvie akti zaudē spēku sakarā ar to izpildi (*Augstākās tiesas 2010.gada 28.septembra spriedums lietā Nr. SKA-809/2010 (A42759009*) *7.punkts).* Darbības funkcionāli nepieciešamā zemes gabala noteikšanā kā privatizācijas procesa sastāvdaļa ir izpildītas līdz ar dzīvojamās mājas privatizācijas procesa pabeigšanu un šādi noteiktā funkcionāli nepieciešamā zemes gabala robežas un platība kļūst saistoša gan personām, kas iegūst īpašumā dzīvokli, gan zemes īpašniekam (*Augstākās tiesas 2010.gada 18. jūnija spriedums lietā Nr. SKA-159/2010 (A42635807) 9.punkts)*.Ņemot vērā, ka zemes vienību šķērso ielu sarkanās līnijas (Palangas iela), bet pārējā daļā atrodas apzaļumots skvērs, kas funkcionāli piesaistīts dzīvojamām mājām Palangas ielā 1, Rīgā un Palangas ielā 6, Rīgā, VNĪ Īpašumu izvērtēšanas komisija 2019.gada 2.oktobra sēdē protokols Nr.IZKP-19/41-10.2 ir pieņēmusi lēmumu noteiktā kārtībā sagatavot un virzīt izskatīšanai Ministru kabineta rīkojuma projektu par 1/2 domājamās daļas no nekustamā īpašuma (kadastra Nr. 0100 067 0250) Garā ielā, Palangas ielā, Rīgā, nodošanu bez atlīdzības Rīgas pilsētas pašvaldības īpašumā pašvaldības lēmumā minēto funkciju nodrošināšanai. Pārņemot zemes vienības domājamās daļas pašvaldības īpašumā, pašvaldība realizēs likuma “Par pašvaldībām” 15. panta pirmās daļas 2. punktā noteikto pašvaldības autonomo funkciju – gādāt par savas administratīvās teritorijas labiekārtošanu un sanitāro tīrību *(ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana),* ņemot vērā, ka zemes vienības daļa aptuveni 154 m2 platībā atrodas ielu teritorijā (sarkanajās līnijās).Civillikuma 1067. panta pirmajā daļā noteikts, ka īpašuma tiesība, kas pieder uz vienu un to pašu nedalītu lietu vairākām personām nevis reālās, bet tikai domājamās daļās, tādējādi sadalīts vienīgi tiesību saturs, ir kopīpašuma tiesība. Civillikuma 1068. panta pirmajā daļā noteikts, ka rīkoties ar kopīpašuma priekšmetu kā visumā, tā arī noteiktās atsevišķās daļās drīkst tikai ar visu kopīpašnieku piekrišanu, bet, ja kāds no viņiem rīkojas atsevišķi, tad šī rīcība ne vien nav spēkā, bet arī uzliek pēdējam pienākumu atlīdzināt pārējiem zaudējumus, kas viņiem ar to nodarīti. Saskaņā ar šo Civillikuma pantu ikviens kopīpašnieks neatkarīgi no viņam piederošās domājamās daļas lieluma var nepiekrist cita kopīpašnieka rīcībai ar kopējo lietu un var prasīt atlīdzināt zaudējumus, ja tādi radušies. Turklāt no Civillikumā ietvertā regulējuma izriet divas iespējas minētās situācijas risināšanai:1) Ar līgumu vai tiesas spriedumu var tikt noteikta kopējās lietas dalīta lietošana. Civillikuma 1070. pantā noteikts, ka kopējās lietas dalīta lietošana pielaižama tikai tad, kad šo lietu var dalīt, bet arī šajā gadījumā lietošana samērojama ar atsevišķo daļu lielumu. Tātad kopīpašnieki var vienoties arī par zemes (ne tikai ēkas) dalītu lietošanu, vai, ja vienošanos nevar panākt, vērsties ar prasību tiesā. Nosakot dalītu lietošanu, tiek dalīta nevis pati kopējā lieta, bet gan tās lietošana, tāpēc tās rezultātā katra daļa nekļūst par patstāvīgu lietu, konkrētajā gadījumā tiek noteiktas pietiekoši norobežota kopējās lietas daļas, kas atrodas katra kopīpašnieka individuālā valdījumā un lietošanā;2) Neapmierinātais kopīpašnieks var vērsties tiesā, prasot kopīpašuma izbeigšanu, to sadalot. Saskaņā ar Civillikuma 1074. pantu nevienu kopīpašnieku nevar piespiest palikt kopīpašumā, ja vien tā nodibināšanas noteikumi nerunā tam pretim, turpretim katrs kopīpašnieks var katrā laikā prasīt dalīšanu, vēršoties tiesā ar prasību. Tiesa par kopīpašuma sadali lemj saskaņā ar Civillikuma 1075. pantu. Dalīšana var izpausties ne tikai kā kopējās lietas reāla sadale, bet arī, piemēram, kā visas šīs lietas piešķiršana vienam kopīpašniekam, uzliekot viņam par pienākumu samaksāt pārējiem kopīpašniekiem par viņu kopīpašuma daļām, vai kā šīs lietas pārdošana trešajai personai, sadalot saņemto atlīdzību kopīpašnieku starpā, kā arī kopīpašums var tikt izbeigts vienīgi attiecībā pret to kopīpašnieku, kurš grib "izstāties" no kopīpašuma, piemēram, izmaksājot šim kopīpašniekam viņa domājamai daļai atbilstošu atlīdzību, bet pārējo kopīpašnieku daļas samērīgi palielināt (*Grūtups A., Kalniņš E. Civillikuma komentāri. Trešā daļa. Lietu tiesības. Otrais papildinātais izdevums. Rīga: Tiesu namu aģentūra, 2002, 279. lpp*.).Atbilstoši Rīgas pilsētas domes 2020.gada 21.augusta lēmuma Nr.670 4.punktā norādītajam, Rīgas domes Īpašuma departaments pēc īpašuma tiesību uz nekustamo īpašumu nostiprināšanas zemesgrāmatā veiks nepieciešamās darbības jautājuma par kopīpašuma tiesību izbeigšanu uz nekustamo īpašumu Palangas ielā, Rīgā, Garajā ielā, Rīgā (kadastra Nr. 01000670250), un zemes vienības ar kadastra apzīmējumu 01000670250 reālās sadales īstenošanu.Rīkojuma projektā ir iekļauts uzdevums Rīgas pilsētas pašvaldībai pēc īpašuma tiesību uz nekustamo īpašumu nostiprināšanas zemesgrāmatā uz pašvaldības vārda veikt nepieciešamās darbības jautājuma par kopīpašuma tiesību izbeigšanu ar nekustamā īpašuma (nekustamā īpašuma kadastra Nr. 0100 067 0250) - zemes vienības (zemes vienības kadastra apzīmējums 0100 067 0250) - 961 m² kopplatībā Garajā ielā, Rīgā; Palangas ielā, Rīgā, kopīpašnieku “AS “GRANT- M”, īstenojot nekustamā īpašuma reālo sadali un pēc minēto darbību veikšanas nekustamā īpašuma daļu, kas atrodas ielu sarkanajās līnijās un nepieciešama pašvaldības autonomo funkciju veikšanai, nodalīt atsevišķā nekustamajā īpašumā, tādejādi nodrošinot Atsavināšanas likumā 42.pantā noteikto nekustamā īpašuma atpakaļnodošanas pienākumu valstij, ja tas vairs netiek izmantots pašvaldības autonomo funkciju īstenošanai.Vienlaikus, pārņemot zemes vienības domājamās daļas pašvaldības īpašumā, pašvaldība risinās arī jautājumu par nepieciešamās zemes vienības daļas nodošanu privatizācijai daudzdzīvokļu dzīvojamās mājas (būves kadastra apzīmējums 0100 0672 066 001) - Palangas ielā 1, Rīgā, un daudzdzīvokļu dzīvojamās mājas (būves kadastra apzīmējums 0100 067 2067 001) - Palangas ielā 6, Rīgā, privatizēto objektu īpašniekiem.Saskaņā ar likuma “Par valsts un pašvaldību dzīvojamo māju privatizāciju” 84. panta pirmo daļu, kas noteic, ka, ja viendzīvokļa vai daudzdzīvokļu mājas privatizācija šā likuma 8.1 pantā noteiktajā kārtībā ir uzsākta līdz 2014.gada 30.septembrim un šī māja pilnībā vai daļēji atrodas uz valsts vai pašvaldības īpašumā esošas zemes, attiecībā uz kuru vairs nepastāv privatizācijas ierobežojumi, kas bija spēkā viendzīvokļa vai daudzdzīvokļu mājas privatizācijas uzsākšanas brīdī, ar pašvaldības domes vai valsts dzīvojamo māju privatizāciju veicošās institūcijas lēmumu privatizācijai nododams valsts vai pašvaldības īpašumā esošais zemes gabals ievērojot minētajā tiesību normā noteikto kārtību.Ievērojot minēto, lai pabeigtu privatizācijas objektu privatizācijas procesu, valsts zemes vienības daļa Garajā ielā, Rīgā; Palangas ielā, Rīgā, Finanšu ministrijai atbilstoši likuma „Par valsts un pašvaldību dzīvojamo māju privatizāciju” pārejas noteikumu 2.punktam ir jānodod Rīgas pilsētas pašvaldības īpašumā, lai Rīgas pašvaldības dzīvojamo māju privatizācijas komisija nodrošinātu likuma „Par valsts un pašvaldību dzīvojamo māju privatizāciju” 84.pantā noteikto.Rīkojuma projektā netiek paredzēts pienākums Rīgas pilsētas pašvaldībai zemes vienības daļu ārpus ielu sarkanajām līnijām atgriezt atpakaļ valstij, , jo zemes vienības daļa tiek nodota ar mērķi privatizācijas procesa pabeigšanai likuma „Par valsts un pašvaldību dzīvojamo māju privatizāciju” 84.panta noteiktajā kārtībā - to privatizēt dzīvojamo māju – Palangas ielā 1, Rīgā un Palangas ielā 6, Rīgā dzīvokļu īpašumu īpašniekiem, un šajā gadījumā atpakaļnodošana valstij nav iespējama. Ņemot vērā, ka nododamā zemes vienība ir ½ domājamā daļa no zemes vienības 961 m2 platībā un tā tiks izmantota, lai nodrošinātu dzīvojamo māju ekspluatāciju, nodrošinot brīvu, publisku piekļuvi tām, kā arī tiks izmantota privatizācijas procesa pabeigšanai, kā to paredz privatizācijas procesa regulējošie normatīvie akti un netiks izmantota saimnieciskās darbības veikšanai, tad nododot zemes vienības ½ domājamo daļu Rīgas pilsētas pašvaldības īpašumā, nav jāpiemēro komercdarbības atbalsta nosacījumi.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un VNĪ. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzīvojamo māju Palangas ielā 1 un Palangas ielā 6, Rīgā, iedzīvotāji un ikviena cita persona. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2021. gads** | Turpmākie trīs gadi (tūkst.euro) |
| **2022.** | **2023.** | **2024**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2023.gadam | izmaiņas, salīdzinot ar vidējā termiņa budžeta ietvaru 2024.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | Projekts šo jomu neskar. |
| 5. Precizēta finansiālā ietekme: | 0 | Projekts šo jomu neskar. | 0 | Projekts šo jomu neskar. | 0 | Projekts šo jomu neskar. | 0 |
| 5.1. valsts pamatbudžets | 0 |
| 5.2. speciālais budžets | Projekts šo jomu neskar. | Projekts šo jomu neskar. | Projekts šo jomu neskar. |  |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar |
| 8. Cita informācija | Rīkojuma projekts neskar valsts budžetu. Izdevumus, saistībā ar nekustamā īpašuma pārreģistrēšanu zemesgrāmatā uz Rīgas pilsētas pašvaldības vārda, kā arī izdevumus, kas saistīti ar nekustamā īpašuma uzturēšanu un nekustamā īpašuma reālo sadali segs Rīgas pilsētas pašvaldība no sava budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē – sadaļā *Tiesību aktu projekti* un Finanšu ministrijas tīmekļvietnē – sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ un Rīgas pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs

Bružas

vita.bruzas@vni.lv